
Vstupný test – 8. ročník

Ukážka č. 1: „ Potrebujeme: biely kartón, pravítko, nožnice, ceruzku, farbičky, fóliu. Postup: Z kartónu vystrihneme obdĺžnik 15 krát 10 cm. Nakreslíme naň svojho domáceho miláčika, svoj dom alebo zaujímavé miesto v svojej obci. Obrázok vyfarbíme a potiahneme priesvitnou fóliou. Na druhú stranu pohľadnice narysujeme zvislú čiaru, a preto rozdelíme pohľadnicu na  rovnaké časti...“

1. K akému slohovému útvaru patrí ukážka č.1?
a/ statický opis                 b/ dynamický opis               c/ umelecký opis               d/ rozprávanie

2. V texte ukážky sa nachádza  pomnožné podstatné meno:
a/ farbičky                            b/ fólia                        c/ nožnice                             d/pohľadnice

3. Číslovka z poslednej vety textu č. 1 patrí do skupiny akých čísloviek  a skloňujeme ju podľa akého vzoru?
a/ radové  - pekný           b/ základné - päť                c/ násobné - pekný           d/ druhové – pekný

4. V texte č. 1 nájdi:   vzťahové prídavné meno, mužského rodu, sg., A:
a/ biely                             b/ domáceho                            c/ zaujímavé                               d/ priesvitnou

5. Akým slovným druhom je tmavo vyznačené slovo z ukážky č.1:
a/ príslovka spôsobu         b/ príslovka príčiny                   c/ častica                     d/ spojka

6. Čo platí o podčiarknutej vete z textu ukážky č.1?
a/ slovesná jednočlenná            b/ neslovesná jednočlenná           c/ úplná dvojčlenná          d/ neúplná dvojčlenná

7. Ktorý plnovýznamový slovný druh chýba v poslednej vete ukážky č. 1?
a/ prídavné meno                    b/ zámeno                       c/ číslovka                         d/ sloveso

8. V poslednej vete ukážky č. 1 sa nachádza predložka:
a/ a                                 b/ na                              c/ preto                               d/  a preto

9. V ktorej možnosti ide o technicky sprostredkovanú komunikáciu:
a/ diskusia                    b/ príhovor                      c/ interview                        d/ četovanie

10. Ktorá z možností pomenúva neslovnú /mimojazykovú/ komunikáciu:
a/ list, pohľadnica             b/ mimika, postoj            c/ pozvánka, vizitka             d/ príslovie, porekadlo

11. V ktorej možnosti sú slangové slová?
a/ cehla, išieu               b/ bránka, sľub                    c/ kamoš, didžina               d/ tehla, išiel

12. V ktorej možnosti sú iba iniciálové skratky?
a/ SR, OÚ, MS           b/ ZŠ, SŠ, TANAP              c/ NAPANT, MUDr., km          d/ m, PSČ, SND

13. Správne vysvetlenie skratky JUDr. je:
a/ doktor medicíny          b/ doktor práv          c/ doktor pedagogiky               d/ doktor filozofie

14. K cudzím slovám priraď správne vysvetlenie, vytvor dvojice:
1. zinok            2. byrokracia                3. gilotína                   4. finiš                   5. hystéria
A/ posledný úsek pretekov
B/ úradnícka vláda
C/ prehnané citové počíňanie so sklonom k dramatizácii
D/ biely až striebrolesklý kov
E/ zariadenie na stínanie hláv

15. V ktorej možnosti nie je správny pravopis?
a/ cimbal, ciklista, mýtus     b/ gýč, bicykel, zygota             c/ rizoto, symbol, cyklámen         d/ pilot, pytón, lýra

16. V ktorej možnosti sú všetky slová archaizmy?
a/ bukréta, gánok                b/ počty, lučba                c/ mobil, neón               d/ šesták , dereš


17. V ktorej možnosti nie je ani jedno zastarané slovo?
a/ bukréta, zeman            b/ knihovňa, mravy               c/ silospyt, hintov           d/ gánok, felčiar

18. Ktorá možnosť nie je zásada asertívnej komunikácie?
a/ schopnosť primerane vyjadriť svoje pocity                                 b/ schopnosť povedať nie
c/ schopnosť presadiť iba seba samého                                        d/ schopnosť počúvať druhých

19. V ktorej možnosti nie sú iba pomnožné podstatné mená?
a/ dostihy, Košice, Alpy          b/ Tatry, ústa, preteky           c/ sane, dlane, Vianoce         d/ šaty, nohavice, meniny

20. V ktorej možnosti sú akostné, vzťahové i privlastňovacie prídavné mená?
a/ jarný, letný, jesenný         b/ mamin, dobrý, školský          c/ celý, ranný, milý          d/ otcov, matkin, rybí

21. V ktorej možnosti sú iba násobné číslovky?
a/ trikrát, tri razy, tri          b/ dva, päť ráz, osemkrát           c/ raz, dvakrát, viacnásobný        d/ sto, stý, stokrát

22. V ktorej možnosti majú slovesá dokonavý vid?
a/ myslieť, vyrábať              b/ napiecť, prísť          c/ lepiť, tancovať             d/ prepisovať, čítať                

23. Vyber vetu s viacnásobným vetným členom.
a/ Mama číta a otec pečie.     b/ Videla som Jura, Evu i Maťa.        c/ Chodí k nám.          d/ Ani teraz nie.

24. V ktorej možnosti nie sú jednočlenné vety?
a/ Prší. Nádherné!         b/ Fúka. Pichlo ma v boku.           c/ Odišiel. Varí.            d/ Áno. Zamračilo sa.

25. Ktorá informácia sa netýka príhovoru?
a/ je to rečnícky prejav       b/ otvárame ním nejaké podujatie           c/ má oslovenie           d/ opisuje postup činnosti

Ukážka č. 2:
„ Mám synkov dvoch. Ich kožka číry hodváb.
Kvôli nej rád som hore, nejdem spať.
Chcem hladiť ju, keď spia. Dňa bludný koráb
nechávam v prístav tento vetrom hnať.“

26. K akej literárnej forme patrí text v ukážke č. 2?
a/ lyrika                       b/ epika                         c/ próza                       d/ poézia

27. K akému literárnemu druhu patrí text v ukážke č. 2?
a/ lyrika                       b/ epika                         c/ próza                       d/ poézia

28. Podčiarknutý umelecký jazykový prostriedok v ukážke č. 2 je?
a/ personifikácia                  b/ epiteton                   c/  metafora                        d/ prirovnanie

29. Rým ukážky č. 2  je:
a/ združený                       b/ obkročný                       c/ striedavý                     d/ prerývaný

30. Ktoré tvrdenie necharakterizuje voľný verš?
a/ má pravidelný rým          b/ nemá pravidelný rytmus      c/ je opak viazaného verša         d/má rôznu dĺžku v básni

31. Ktoré tvrdenie neplatí pre poviedku?
a/ prozaický žáner         b/ epický žáner                c/ málo postáv               d/ veľa postáv           

32. Ktorý autor mal vo svojom texte hlavnú postavu Robinsona Crusoa?
a/ Daniel  Defoe                  b/ Thomas Brezina                   c/ Scott O´Dell                    d/ Karl May

33. Ktorý autor je zakladateľom fantasy literatúry?
a/ Defoe                           b/ May                              c/ Tolkien                           d/ Doyle



Správne odpovede:
1. B
2. C
3. A
4. B
5. D
6. D
7. B
8. B
9. D
10. B
11. C
12. A
13. B
14.     1 D, 2 B, 3 E, 4 A, 5 C
15. A
16. B
17. C
18. C
19. C
20. B
21. C
22. B
23. B
24. C
25. D
26. D
27. A
28. B
29. C
30. A
31. D
32. A
33. C

























Polročný test  - 8. ročník 
Ukážka č. 1: „ Život mravcov sprevádzajú výpady. Najväčšie vajcia znášajú pštrosy. Vodní vtáci a aj orly sú obyvatelia ZOO. V mori je možné vidieť aj medúzu, žraloka, veľrybu či delfína."
1. V ukážke č. 1 sa nachádzajú tieto zvieracie podstatné mená mužského rodu:
a/ mravec, pštros, orol, žralok, delfín                        b/ mravec, pštros, vták, orol, žralok, delfín                       
c/  mravec, pštros, orol, medúza, žralok, delfín        d/  mravec, pštros, orol, žralok, delfín, veľryba                             

2.  Zvieracie podstatné mená mužského rodu z ukážky č. 1 sa skloňujú podľa týchto vzorov:
a/ stroj, dub, chlap, dub, chlap, chlap                                 b/   stroj, dub, dub, chlap, chlap                                           
c/  stroj, dub, chlap, dub, chlap                                           d/ chlap, dub, chlap, dub, dub, dub                                           
                          
3. Ktorý neplnovýznamový slovný druh chýba v poslednej vete ukážky č. 1?
a/ predložky                          b/ príslovky                      c/ spojky                        d/citoslovcia

4. Všetky podstatné mená z prvých dvoch viet ukážky č. 1 sa nachádzajú v nasledujúcich pádoch.
a/ N, G, N , A, N           b/ A, G, N , A, N           c/ N, G, N , N, N           d/ A, G, N , N, N           
Ukážka č. 2:  „farebné skener__, staré lustr_, v hotel_, v októbr_ 
5. V ukážke č. 2 doplníme chýbajúce písmená nasledovne:
a/ i, e, i, i                           b/ e, e, i, i                         c/ y, e, i, i                     d/    y, e, y, i        

6.  Podstatné mená v ukážke č. 2 skloňujeme podľa týchto vzorov:
a/ dub, stroj, stroj, stroj                            b/ dub, dub, dub, dub         
c/ stroj, stroj, dub, dub                            d/ dub, stroj, dub, dub         

7. Z nasledujúceho radu slov vyber to podstatné meno, ktoré sa neskloňuje: amfiteáter, euro, menu, klokan, kilometer, kaskadér, papagáj, dáma
a/  euro                               b/ menu                              c/ dáma                         d/ papagáj

8. Ktorá veta je gramaticky nesprávne?
a/ Ospravedlním sa panej.                                                b/ Pani učiteľka je veľmi veselá.
c/ Ospravedlním sa pani susede.                                      d/ Tú pani som už niekde videl.

9. Ktorá veta je gramaticky správne?
a/ Pomôž pani s nákupom.                                             b/ O tej pani sa veľa hovorilo.
c/ Pani Eva prišla dnes k nám.                                        d/ Porozprávam  sa s pani.

10. V ktorej možnosti je vzťahové, privlastňovacie individuálne a privlastňovacie druhové prídavné meno?
a/dobrý, priateľov, líškin                                               b/ mestský, štúrovský, bobrí
c/modrý, slávny, železný                                              d/ mobilný, sestrin, človečí

11. Vyber, v ktorom rade sú všetky podstatné mená pomnožné: 
a/ nohavice, pľúca, plavky, šaty			b/ okuliare, vianočky, prázdniny, kliešte
c/  rukavice, rifle, šaty, sukne			d/ noviny, topánky, dlane, korčule
Ukážka č. 3: Preteky psích záprahov by bol pozeral aj náš starý otec. Prečo sa tu stretneme aj s otcovými bratmi?
12. Všetky prídavné mená v uvedených vetách v ukážke č. 3 sú zoradené do druhov nasledovne:
a/ privlastňovacie individuálne, akostné, privlastňovacie druhové      
b/ privlastňovacie druhové, akostné, privlastňovacie individuálne     
c/ privlastňovacie individuálne, akostné, privlastňovacie individuálne     
d/ privlastňovacie druhové, akostné, vzťahové     

13.   V ukážke číslo 3 sa nachádzajú tieto zámená:
a/  by, aj, náš, prečo, sa, tu, s                                      b/ náš, prečo, sa, tu                                  
c/ aj, náš, prečo, sa, tu, s                                             d/ aj, náš, prečo, sa, tu                                      
 
14.   V druhej vete ukážky č. 3 sa nachádza aj uvedený druh zámena.    
a/ neurčité             b/ osobné základné                       c/  opytovacie         d/osobné privlastňovacie 

15. O slovesnom tvare z prvej vety z ukážky č. 3 platí:
a/ 1. osoba, minulý čas, podmieňovací spôsob         b/   2. osoba, prítomný čas, podmieňovací spôsob
c/  3. osoba, minulý čas, podmieňovací spôsob        d/    3. osoba, prítomný čas, podmieňovací spôsob
    
16. Ktorá veta je gramaticky nesprávna?
a/ Kde sú moje deti?                                                       b/ Kam sa vyberieme najprv?
c/ Kde sedíš dnes v kine?                                               d/ Kde pôjdeš na dovolenku?                                          

17. O slovesnom tvare z druhej vety z ukážky č. 3  platí:
a/ 1. osoba, opytovací spôsob, dokonavý vid           b/1. osoba, oznamovací spôsob, dokonavý vid  
c/  2. osoba, opytovací spôsob, dokonavý vid         d/ 1. osoba, oznamovací spôsob, nedokonavý vid 
Ukážka č. 4:  Tret_krát skončili prv_. Zo siedm _ ch spolužiakov som skončil druh _. Stal som sa dvojnásobn_m víťazom tried_.  S moj_m psom sú len problém_.              
18. Správny pravopis slov z ukážky č. 4 je v možnosti:
a/ í, ý, i, í, ý, y, í, y           b/ í, í, i, ý, í, y, i, y                 c/ í, ý, y, ý, ý, y, i, y              d/ í, í, i, ý, ý, y, í, y

19. Číslovky z uvedených viet ukážky č. 4 zaraďujeme k druhom nasledovne:
a/ násobná, radová, základná, radová, násobná           b/ násobná, radová, radová, radová, násobná                      
c/  radová, radová, základná, radová, násobná            d/ radová, radová, radová, radová, násobná   
                   
20. Ktoré tvrdenie o slávnostnom prejave je nepravdivé.
a/ Slávnostný prejav je pripravená reč.               b/ Slávnostný prejav patrí na významnú udalosť.
c/ Slávnostný prejav sa prednáša vznešene.      d/ Slávnostný prejav nesmie obsahovať citáty.

21. V ktorej možnosti je v správnom poradí uvedený vid slovies: využiť, verím, získala, predstavila?
a/ dokonavý, nedokonavý, dokonavý, nedokonavý
b/ dokonavý, nedokonavý, nedokonavý, dokonavý
c/ dokonavý, nedokonavý, dokonavý, dokonavý
d/ dokonavý, dokonavý, dokonavý, dokonavý

22. V ktorej možnosti sa nachádza veta, pre ktorú platí uvedené poradie slovných druhov: 
príslovka, sloveso, zámeno, podstatné meno, spojka, podstatné meno
a/ Na Slovensku  sú iné zákony a predpisy.                    b/ V Čechách majú od tohto roku aj pravidlá.
c/ Doma nevidel žiadneho kamaráta ani kamarátku.       d/ Domov išiel vždy sám a bez kamarátov.
Ukážka č. 5:
                      „ Pozri: tu jej končiny valný Dunaj vlaží,
                       tam Tatra skalnou hradbou okol nej sa väží,
                       A zem tá požehnaná! Chvála bohu z neba, ...“
23. Autorom týchto slov je:
      a/ Samo Chalupka                b/ Janko Kráľ          c/  Milan Rúfus             d/ P. O. Hviezdoslav

24. Akým umeleckým prostriedkom je tmavo zvýraznené slovo z ukážky č. 5:
a/ zdrobnenina               b/ epiteton                 c/ metafora                   d/ symbol

25. V tejto ukážke č. 3 sa nachádza aj epiteton:
a/ Dunaj vlaží              b/ valný Dunaj                c/ valný Dunaj vlaží         d/ Tatra sa väží

26. Ktoré tvrdenie o sylabickom veršovom systéme je nepravdivé?
a/ je založený na rovnakom počte slabík v každom verši                              b/ využíva združený rým
c/ pochádza z ľudovej slovesnosti                                    d/ používali ho štúrovci napríklad Milan Rúfus

27. Ktoré tvrdenie o voľnom verši je nepravdivé?
a/ dĺžka veršov je rôzna                                       b/ verše nemusia byť zadelené do strof
c/ má pravidelný rým a rytmus                               d/ písal ním napríklad Ján Smrek



SPRÁVNE ODPOVEDE
1 B
2 A
3 D
4 B
5 C
6 A
7 B
8 D
9 C
10 D
11 A
12 B
13 B
14 C
15 C
16 D
17 B
18 D
19 A
20 D
21 C
22 C
23 A
24 D
25 B
26 D
27 C



            

























Výstupný test  - 8. ročník  SJ + L 2019 – B forma
1.Doplň do viet ukážky č. 1 čiarky:

Ukážka č. 1: Skríkla aha kto ide! Boli tam i rodičia i súrodenci. Uvidíme ktorý z vás to zvládne. Prišiel lebo nás chcel vidieť. Vyhováral sa ale napokon to urobil. Níl najdlhšia rieka sveta priniesol Egypťanom úrodnú vrstvu. Chcem sa vzdelávať a preto sa musím prihlásiť do knižnice. Je múdry ako sova. Vošiel som a to bolo dobré. Otvorte si knihy alebo si robte poznámky.

2. Z ukážky č. 1 vypíš všetky podraďovacie spojky /nie vzťažné zámená/:

3. Ktorá možnosť obsahuje združené pomenovanie?
a/ Najdlhšou riekou Slovenska je Váh.                            b/ V našej obci sú dve  základné školy.                           
c/ Učíme sa v nej aj angličtinu.                                        d/ Najťažším predmetom je fyzika.

4. Ktorá možnosť neobsahuje metonymiu:
a/ Bratislava vyhrala                b/ recituje Rúfusa         c/ obzerá si Fullu                d/ stolička rozpráva                       

5. Ktorá možnosť neobsahuje frazeologizmus:
a/ Šalamúnova múdrosť             b/ počúvam Elán      c/ hurónsky rev          d/ dostať košom                

6. Nesprávne vysvetlenie  frazeologickej jednotky blýska sa na lepšie časy   je:
a/ postará sa o niečo lepšie       b/ zlepšia sa podmienky         c/  bude sa mu dariť          d/ bude lepšie

7. V ktorej vete je sloveso v podmieňovacom spôsobe minulého času?  
a/ Bola  by som zjedla všetko, taká som bola hladná.                    b/ Zaspievala by si peknú pesničku?
      c/ Bol  som ti otvoriť.                                                                       d/  Boli už veľmi unavení.

8. Ktorá veta nie je gramaticky správna?
a/ Videli sme paniu.        b/ Stretli sme aj milú pani.      c/ Pani Nováková prišla.           d/ Ordinuje  pani doktorka?       

9. Ktorá veta nie je gramaticky správna?
a/ Kde ste všetci?                 b/  Kam si utiekol?              c/ Kam to položiť?        d/ Kde ideš?                

10. Ktoré zámeno je nesklonné?
a/ mne                                    b/mu                                 c/ mi                               d/ ich

11. Ktorá veta je v správnom gramatickom tvare?  
a/ Idem vonku.              b/ Som von.         c/  Vonku je pekné počasie.       d/ Vonku si vezmem bicykel.

12. Aký slohový postup sa uplatňuje v prihláške?
a/ informačný                        b/ opisný                           c/ rozprávací                           d/ výkladový  

13. Zhustený obsah textu, ktorý obsahuje najdôležitejšie informácie, spracovaný ako krátky súvislý text sa volá?    a / osnova                         b/ konspekt                         c/ výťah                        d/ poznámky

Ukážka č. 2: „ Zrak mravca je slabý. V mokradiach žijú africké hrochy a žaby. V lesoch chodíme pozorovať hnedé medvede. Besné psy sa potulovali po našej ulici."
14. V ukážke č. 2 sa nachádzajú tieto zvieracie podstatné mená mužského rodu:
a/ mravec, žaba, medveď, pes                            b/ mravec, hroch,  žaba, medveď, pes    
c/  mravec, hroch, medveď, pes                           d/  hroch, žaba, medveď, pes            
15.  Zvieracie podstatné mená mužského rodu z ukážky č. 2 sa skloňujú podľa týchto vzorov:
a/ stroj, dub, stroj, dub                                           b/   chlap, dub, stroj, dub           
c/  chlap, dub, chlap, dub                                       d/ chlap, dub, stroj, chlap   
      
16. Z nasledujúceho radu slov vyber to podstatné meno mužského rodu, ktoré sa neskloňuje: alibi, resumé, menu, kupé, finále, defilé, kanoe, madam, krovie,  jury, atašé, miss, filé
a/  alibi                               b/ atašé                              c/ krovie                        d/ kupé

Ukážka č. 4: Kto odpúšťa niekedy slovenský úspech? Aj títo  veselí priatelia Julkinej mamy s nami oslavovali.
17. Všetky prídavné mená v uvedených vetách v ukážke č. 4 sú zoradené do druhov nasledovne:
a/ vzťahové,   privlastňovacie individuálne, akostné,                    b/ privlastňovacie druhové, akostné, vzťahové     
       c/ vzťahové,  akostné,  privlastňovacie individuálne,                    d/ akostné, privlastňovacie individuálne, vzťahové  

18.   V ukážke číslo 4 sa nachádzajú tieto zámená:
a/  aj, títo, jej, kto           b/ títo, kto, s nami       c/ aj, títo, jej, niekedy              d/ kto, niekedy, títo, nami
  
19. O slovesnom tvare z druhej vety z ukážky č. 4  platí:
a/ 3. osoba, opytovací spôsob, dokonavý vid           b/ 3. osoba, oznamovací spôsob, nedokonavý vid  
c/  3. osoba, opytovací spôsob, nedokonavý vid     d/ 3. osoba, oznamovací spôsob, dokonavý vid 

Ukážka č. 5:  V tomto hotel_ sme boli dva raz_. Zo siedm _ch hráčov sme skončili prv _. Stal som sa trojnásobn_m víťazom tried_.                
20. Správny pravopis slov z ukážky č. 5 je v možnosti:
a/ y, y, y, ý, í, y                    b/ i, y, i, í, ý, i                      c/ i, y, i, í, ý, y                    d/ i, y, i, ý, ý, y

21. Číslovky z druhej vety ukážky č. 5 zaraďujeme k druhom nasledovne:
a/ základná, radová                                                    b/ radová, radová   
c/ násobná, radová                                                    d/ radová, základná

22. V ktorej možnosti sa nachádza veta, pre ktorú platí uvedené poradie slovných druhov: 
predložka, podstatné meno, častica, sloveso, prídavné meno, podstatné meno, prídavné meno

a/ Poisťovne nechcú preplácať vzniknuté škody               b/ V Čechách nie sú iné pravidlá.
c/ U nás sú ojazdené najviac na tri milimetre.                   d/ V zime nie sú zimné športy docenené.                          
23. Urč všetky vetné členy a vetu graficky znázorni:
a/ Náhodou sa mi kýchlo.
           b/ Silný vietor z hôr dnes fúkal aj  v nížinách.

Ukážka č. 6:
                      „ Pozri: tu jej končiny valný Dunaj vlaží,
                       tam Tatra skalnou hradbou okol nej sa väží,
                       A zem tá požehnaná! Chvála bohu z neba, ...“
24. Akým umeleckým prostriedkom je tmavo zvýraznené slovo z ukážky č. 6:
a/ zdrobnenina                 b/ epiteton                c/ symbol                  d/ metafora

25. V tejto ukážke č. 6 sa nachádza aj symbol Slovenska:
a/ Tatra              b/ valný Dunaj                c/ chvála Bohu         d/ Dunaj

Ukážka č. 7:
                       „možno mi tvojich úst sa odrieknuť,
                       možno mi ruku nedostať,
                       možno mi v diaľky žiaľne utieknuť,
                      možno mi nemilým ostať...“
26. Autorom týchto slov je:
      a/ Ľudovít Štúr             b/ Samo Chalupka          c/  Andrej Sládkovič                d/ Milan Rúfus                

27. Akým literárnym žánrom je uvedená ukážka  č. 7?
a/   pieseň                  b/ óda                     c/ modlitba                       d/ báseň 

28. Akým umeleckým prostriedkom sú tmavo zvýraznené slová z ukážky č. 7:
a/ epizeuxa                 b/ anafora                c/ symbol                      d/ metafora


SPRÁVNE ODPOVEDE:
1. Skríkla, aha, kto ide! Boli tam i rodičia, i súrodenci. Uvidíme, ktorý z vás to zvládne. Prišiel, lebo nás chcel vidieť. Vyhováral sa, ale napokon to urobil. Níl, najdlhšia rieka sveta, priniesol Egypťanom úrodnú vrstvu. Chcem sa vzdelávať, a preto sa musím prihlásiť do knižnice. Je múdry ako sova. Vošiel som, a to bolo dobré. Otvorte si knihy alebo si robte poznámky. 12 bodov


2. lebo, ako 2 body
3. A
4. D
5. B
6. A
7. A
8. B
9. D
10. D
11. C
12. A
13. C
14. C
15. B
16. B
17. C
18. D
19. B
20. C
21. A
22. D
23. a/ príslovkové určenie príčiny, predmet, vetný základ 3 body 
b/ prívlastok zhodný, podmet, prívlastok nezhodný, príslovkové určenie času, prísudok, príslovkové určenie miesta 6 bodov
+ 4 body grafické zakreslenie
24. B
25. A
26. C
27. D
28. B

